**מובייק** (באנגלית: **Mobike**, בסינית: 摩拜单车, פין-יין: **mó bài dān chē**), הידועה גם בשם **מייטואנְבייק**, היא חברה המפעילה שירות לשכירת אופניים שיתופיים ללא תחנות עגינה הממוקמת בבייג'ינג, סין ואשר נוסדה על ידי בייג'ינג מובייק טכנולוגיות בע"מ (בסינית: 北京摩拜科技有限公司). על פי מספר האופניים של מובייק, החברה הוכרזה כמפעילת האופניים השיתופיים הגדולה בעולם, ובדצמבר 2016, הפכה את העיר שאנגחאי לעיר בעלת כמות האופניים השיתופיים הגדולה ביותר.

ביוני 2017, גייסה מובייק 600 מיליון דולר במימון E Series בראשות טנסנט, והביאה את גיוס הכספים של החברה ב-2017 באופן עצמאי למיליארד דולר. באותו חודש, החברה הוערכה ב-3 מיליארד דולר.

באפריל 2018, מובייק נרכשה על ידי חברת האינטרנט הסינית מייטואן-דיאנפינג (אנ') תמורת 2.7 מיליארד דולר.

באוגוסט 2018, השיקה מוביק גרסה חשמלית של האופניים הכתומים שלה.

פעילות
------

נכון לשנת 2018, מובייק פועלת ביותר מ-200 ערים וב-19 מדינות בעולם.

### אסיה

אופני מובייק בהואנגנג, חוביי, סין
ערים בסין בהן פועל השירות של מובייק כוללות את בייג'ינג, שאנגחאי, גואנגג'ואו, שנג'ן, צ'נגדו, לאנג'ואו, נינגבו, שיאמן, פושאן, ג'והאי, צ'אנגשה, חפיי, שאנטואו, האיקואו, דיאנג, נאן-נינג, גווייאנג, שיאן, ונג'ואו וווהאן. עם זאת אין הגבלה על ערים אלו וניתן לעבור מעיר אחת לאחרת.

הפעילות של החברה בסינגפור, השוק הראשון שלה בחו"ל, החלה ב-21 במרץ 2017.

השירות של מובייק ביפן הושק ב-22 ביוני 2017 ופוקואוקה הייתה העיר הראשונה בה החברה פעלה ביפן. על מנת להשיג משיכה של לקוחות לעסקי האופניים החשמליים של החברה בעיר אוסקה, פנסוניק שיתפה פעולה עם חברת מובייק הסינית כדי לחקור את האפשרויות של שירות שיתוף אופניים חשמליים ביפן.

ב-31 באוגוסט 2017 הודיעה מובייק על ההשקה הרשמית של שירותה בתאילנד בנוסף לשותפותה עם AIS,‏ Central Pattana ו-Kasertsat University. בתחילת 2018, צוות חברת מובייק התאילנדית השיקה את שירותה בעיר השנייה שלה - צ'יאנג מאי - העיר הגדולה ביותר בצפון תאילנד. ההשקה של מובייק נעשתה ישירות בקנה אחד עם יוזמת "התחבורה הלא-ממונעת" של הממשלה (NMT), אשר מתמקדת בקידום תיירות ירוקה באמצעות פיתוח מערכת תחבורה עירונית בת-קיימא.

מובייק השיקה רשמית את שירותה במלזיה ב-6 בספטמבר 2017, יחד עם האופניים הראשונים שהגיעו לסטיה אלם ולסייברג'איה חודש מאוחר יותר.

באוסטרליה, השירות הושק בסידני בנובמבר 2017 ובגולד קוסט, קווינסלנד בפברואר 2018.

במאי 2018 השיקה מובייק את שירותה בישראל בערים תל אביב, רמת גן, גבעתיים, רחובות וקריית ביאליק.

ב-11 במרץ 2019 דרשה חברת מובייק לוותר על רישיון שיתוף האופניים שלה ולהפסיק את כל פעילותה בסינגפור. גורלם של 25,000 אופניים שהובאו לשם עדיין לא ידוע.

### אירופה

אופני מובייק באלכסנדרפלאץ, ברלין
בקיץ 2017, מובייק השיקה את שירותה במנצ'סטר, בריטניה. זו הייתה העיר המאה של מובייק, והראשונה מחוץ לאסיה. בספטמבר 2017, מובייק הרחיבה את שירותה ללונדון, ובמהירות הלכה להשיק את שירותה בניוקאסל. באוקטובר 2017 השיקה מובייק את שירותה באוקספורד. ביוני 2018, השיקה מובייק את שירותה בקיימברידג'. בספטמבר 2018, הודיעה מובייק כי ויתרה על פעילותה במנצ'סטר.

באיטליה, מובייק החלה את פעילותה בפירנצה ביולי 2017, ואחריה במילאנו באוגוסט 2017, טורינו וברגאמו בנובמבר 2017, פזארו ומנטובה במרץ 2018, רג'ו אמיליה במאי 2018, ובבולוניה ביוני 2018.

ב-9 בנובמבר 2017 הושק רשמית שירות מובייק ברוטרדם, הולנד. בטקס נכחה האורחת המיוחדת צ'נטאל בלאק, אלופת העולם ברכיבה על אופניים במרוץ הנשים 2017. מובייק הרחיבה את שירותה בהולנד ביוני 2018 עם השקת שירות מובייק בדלפט. במרץ 2019 המשיכה מובייק בהרחבתה בהולנד עם שירות חדש בהאג.

בגרמניה, מובייק השיקה את שירותה ב-21 בנובמבר 2017 באמצעות פריסת 700 אופניים בברלין, מה שהפך אותה לעיר המאתיים ברחבי העולם עם פעילות שיתוף האופניים של מובייק. מובייק התרחבה במהירות בגרמניה על ידי השקת שירותה בדיסלדורף במאי 2018, ואחריה בקלן ביולי 2018 ובהאנובר בספטמבר 2018.

בצרפת, השירות הושק בפריז ב-24 בינואר 2018. בדצמבר 2018, מובייק ו-Transdev הודיעו על שותפות בלעדית ביניהן.

בספרד, החלה פעילותה הראשונה של מובייק במדריד ב-18 ביוני 2018. ספרד הייתה המדינה ה-19 של מובייק בה החברה פעלה ובה הייתה תמיכה באסטרטגיית הניידות העירונית של העיר על ידי קריאה להגברת השימוש בתחבורה נטולת פחמן. בספטמבר 2018 נכנסה מובייק אל ל'הוספיטלט דה ליוברגט (ספ') הודות להסכם עם מועצת העיר. ליוברגט היא עיר שכנה לברצלונה והעיר השנייה בעלת צפיפות האוכלוסין הגבוהה ביותר באירופה. ב-26 בספטמבר 2018, השיקה מובייק את שירותה בסרגוסה והפכה אותה לעיר השלישית של החברה בספרד. בפברואר 2019, למובייק הוענק אישור להשיק אופניים חשמליים במדריד.

באלבניה, מערכת שיתוף האופניים של מובייק הושקה בטירנה ב-8 ביוני 2018.

### אמריקה

ב-20 בספטמבר 2017, שירות האופניים הראשון של מובייק בארצות הברית החל מוושינגטון. עם זאת, לאחר פחות משנת שירות, ביולי 2018, מובייק הפסיקה את פעילותה בוושינגטון. ב-22 בדצמבר 2017, מובייק החלה את פעילותה בשארלוט, קרוליינה הצפונית ומאוחר יותר גם בסן דייגו ב-23 בפברואר 2018. פעילותה של מובייק בדה וודלנדס, טקסס החלה בינואר 2018 ופסקה באוקטובר 2018.

בפברואר 2018, מובייק החלה את פעילותה במקסיקו סיטי וסנטיאגו, צ'ילה.

### ישראל

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

תכונות ועיצוב
-------------

כפי שתוארו על ידי החברה, אופני מובייק נועדו לפתור את "בעיית הקילומטר האחרון" שבה הנוסעים נאלצים להתמודד עם הבעיה בה הם נתקעים מעט רחוק מיעדם להליכה, אבל קרוב מדי להצדקת הסיבה לשלם על נסיעה במונית או העיכוב בהמתנה אליה. בדומה לשירות Call a Bike בגרמניה, כל אופני מובייק מגיעים עם מנעול אלקטרוני הנשלט דרך האינטרנט והנפתח באופן אוטומטי אך דורש נעילה ידנית לאחר השימוש.

אופני מובייק מופעלים על ידי גנרטור קטן המותקן על הגלגל האחורי לצורך הפעלת המנעול, או על ידי תא סולארי במספר דגמי אופניים. הבלם בצורת דיסק אשר עליו נרשם פטנט אמור להחזיק מעמד מעל 10,000 ק"מ של רכיבה מבלי שיתקלקל.

מובייק יצרה שותפות עם קוואלקום (תוך שימוש בשבב ה-IoT‏ MDM9206 שלהם) ועם Gemalto על מנת להשתמש בטכנולוגיות NB-IoT כדי לספק חיבור לטלפון הנייד עבור האופניים.

האופניים של חברת מובייק באים בשתי גרסאות, שתיהן מחייבות סריקה של קוד QR ייחודי כדי לשחרר את נעילתן:

### מובייק קלאסיק

אופני מובייק הקלאסיים המציגים את מספר הזיהוי המוטמע בהם. משמעותו של המספר "020" הנכתב בכתב קטן היא העיר אליה שייכים האופניים - גואנגזו, גואנגדונג
מובייק קלאסיק, או "מובייק", היא הגרסה הרגילה של אופני מובייק. לגרסה זו שלדה בצורת V העשויה כולה מאלומיניום, צמיגים לא פנאומטיים ומערכת הנעה רגילה. במקום חוטי תיל קונבנציונליים, היא משתמשת בחמש ערכות של שני מוטות מתכת עבים, תואמים והממוקמים בזווית של 72 מעלות אחד מהשני, כדי לשפר את העמידות שלהם ולהביא לעלויות תחזוקה נמוכות יותר. מספר הזיהוי של האופניים מוטמע על גבי החלק האחורי של השלדה.

משכירי האופניים יכולים לסרוק את קוד ה-QR, אשר מופיע בבסיס של הידית וכן על גבי המנעול חכם.

המושב, הידית והמנעול החכם הם בצבע שחור, הגלגלים בצבע כתום וגוף האופניים בצבע כסף מתכתי.

משקלם של האופניים הוא 25 ק"ג.

חלק מהמשתמשים התלוננו על משקלו של המובייק קלאסיק ועל החוסר בנוכחותה של סלסלת אופניים (שמוכרת על ידי מובייק כ"מניעת פרסומות זבל"), וכן התלוננו על הקושי לשמור על שיווי-משקל בניסיונות הרכיבה הראשונים שלהם. תלונות אלו הובילו מאוחר יותר להשקת הדגם השני של האופניים של החברה: "מובייק לייט" (Mobike Lite), הפותר את הבעיות אליהן המשתמשים נקלעו במובייק קלאסיק.

### מובייק לייט

מובייק לייט (Mobike Lite) ידוע באופן בלתי רשמי כ"הדור השני". דגם זה משתמש בחוטי תיל ובשרשרת הנעה רגילה כדי לספק מומנט לגלגל האחורי. מספר הזיהוי נמצא בצד ימין על לוח פלסטיק המגן על השרשרת. קוד ה-QR עבר לקצה הפגוש האחורי.

מובייק לייט מגיע עם סל מתכת ועליו מותקן פאנל סולארי המפעיל את המנעול המופעל על ידי סריקת קוד ה-QR ואת מכשיר ה-GPS. הגלגלים צבועים בצבע כתום.

אופני מובייק לייט בגואנגדונג, בהם הושם דגש על מערכת ההילוכים הנראית לעין
לדגמים החדשים יותר של מובייק קלאסיק ומובייק לייט יש מושבים מתכווננים. משקלו של המובייק לייט הוא 17 ק"ג.

### הדור השני

על פי הודעה מחברת מובייק, קבוצות קטנות של הדור השני של אופני מובייק, קלאסיק ולייט יחדיו, יתפרסו באזורי השירות של החברה. דיווחים מצביעים על כך כי האופניים של הדור השני ישתמשו במעמד אלומיניום עמיד יותר, בניגוד לדור שעבר בו השתמשה החברה בפלסטיק קשה לייצור המעמד. הדור השני של האופניים של מובייק יכיל מושב חדש מתכוונן שבו הונמכה לשונית המתכת הקטנה ליד בסיס המושב. בנוסף, הדור השני של מובייק קלאסיק מכיל סלסילה לצורך הנחת חפצים בזמן הרכיבה על האופניים.

ערכת הצבעים של הדור השני של מובייק לייט משתנה לכתום על השפה הפנימית וחוזרת לשחור עבור הצמיג.

גישה
----

אופני מובייק ו"אופו (אנ')" חוסמים מעבר לתחנת אוטובוס
הגישה לאופני מובייק מחייבת שימוש ביישום של מובייק, אשר לוקח הפקדה מינימלית של יחידה אחת של מטבע ספציפי למדינה, כדי לוודא שהפרטים שהמשתמש סיפק על התשלום נכונים. כל משתמש נדרש להירשם באמצעות מספר הטלפון הנייד שלהם. בסין המשתמשים חייבים גם לרשום את מספר הזיהוי הלאומי שלהם כפי שנדרש על ידי תקנות השלטון המקומי. בהתאם לכך, היישום אינו מאפשר למשתמשים מתחת לגיל 14 להשתמש בו באמצעות שימוש במספר הזיהוי.

כדי להשתמש באופניים, יש לשחרר את הנעילה של האופניים באמצעות היישום הנייד. היישום רושם את המרחק, את משך הנסיעה ואף את האנרגיה שהמשתמש ניצל תוך שימוש באופניים. כאשר זמן השכרת האופניים נגמר, העלות שהוגדרה מתחילת הנסיעה מועברת מחשבון המשתמש למובייק.

### תשלום

חברת מובייק לא מפעילה שירותים לא-מקוונים, ומשום כך היישום שלה מקבל רק אמצעי תשלום באופן מקוון דרך AliPay,‏ WeChat Pay או כרטיס אשראי. היישום דורש מהמשתמש יתרה חיובית בחשבון הבנק שלו בעת שהוא מתחיל להשכיר אופניים, אולם הוא רשאי לעבור ליתרה שלילית בזמן הנסיעה.

החברה בעבר דרשה פיקדון על מנת להשתמש בשירות בסין, אולם היא סיימה את הנוהג ביולי 2018. המשתמשים חופשיים למשוך את הפיקדון שלהם מהשירות בכל עת כל עוד אין להם יתרה שלילית בחשבון הבנק שלהם.

### ניקוד מובייק

היישום של חברת מובייק משתמש במערכת בשם "ניקוד מובייק" ("Mobike Score") כדי לעקוב אחר התנהגות המשתמשים. מערכת הניקוד מורכבת מחמש רמות: מעולה (1000-701), טוב מאוד (700-601), טוב (600-501), מספיק (500-301) וגרוע (300-0). ניקוד מובייק של המשתמשים משפיע על תעריפים עתידיים ושימוש במערכת. כל משתמש חדש מתחיל אוטומטית עם ציון "טוב" של 550 נקודות. משתמשים צוברים נקודות עבור פעולות שונות, כגון דיווח על בעיות במערכת או בחניה באזורים מועדפים עם ביקוש גבוה יותר, וכן יכולות להיגרע מהם נקודות עבור פעולות מזיקות למערכת, ועם זאת גם החשבון איתו נרשמו לשירות של מובייק עלול להיחסם, בכפוף לערעור, אם הניקוד של המשתמש יורד מתחת ל-100.[דרוש מקור]

בעיות
-----

אופני מובייק מפוזרים בתוך ערימה בעיר בייג'ינג
למובייק מספר בעיות מעשיות. אנשים רבים מתלוננים על האופניים של החברה הגורמים לבעיות בתנועה, שכן אין להם תחנות חניה קבועות. המשתמשים באופניים של מובייק יכולים להשאיר אותם היכן שהם עלולים לגרום לחסימת התנועה.

בחלק מהשווקים הגלובלים, כדוגמת בריטניה, דווחו השחתות רבות כלפי האופניים של מובייק.

ראו גם
------

* תל-אופן
* Car2Go

קישורים חיצוניים
----------------

ויקישיתוף מדיה וקבצים בנושא **מובייק** בוויקישיתוף
* אתר האינטרנט הרשמי של מובייק (בעברית)
* מובייק, ברשת החברתית פייסבוק

* מובייק, ברשת החברתית אקס (טוויטר)

* מובייק, ברשת החברתית אינסטגרם

הערות שוליים
------------

1. ↑  摩拜上海运营单车达十万辆——上海成全球最大智能共享单车城市\_网易新闻, news.163.com
2. ↑  Mobike Fills Its Baskets With $600 Million in Latest Fundraising Push - Caixin Global, www.caixinglobal.com (באנגלית)
3. ↑  Steinberg, Julie; Lin, Liza (2017-06-20). "Chinese Bike-Sharing Company Mobike Valued at Around $3 Billion". *Wall Street Journal* (באנגלית אמריקאית). נבדק ב-2019-03-22.
4. ↑  Zoey Chong, This bike sharing company just got bought for $2.7 billion, CNET (באנגלית)
5. ↑  Meituan Acquires Mobike in $2.7 Billion Deal - Caixin Global, www.caixinglobal.com (באנגלית)
6. ↑  Mobike launches electric bike for dockless sharing, Dezeen, ‏2018-08-13 (באנגלית)
7. ↑  hermes, Mobike co-founder Joe Xia: The king of bike sharing, The Straits Times, ‏2017-12-17 (באנגלית)
8. ↑  Mobike begins first operations in Spain, mobike.com
9. ↑  城市, Mobike
10. ↑  发展史, Mobike
11. ↑  Mobike launches in Japan’s Sapporo, archive.shine.cn, ‏2017-08-23
12. ↑
13. ↑  Panasonic and Mobike Partner to Push Japan’s E-Bike Business, Bike Europe (באנגלית)
14. ↑  Mobike Launches Second Thai City – Chiang Mai, mobike.com
15. ↑  Mobike Rides Into the Heart of Malaysia, mobike.com
16. ↑  Cox, Charlotte‏ (28 ביוני 2017). "Everything you need to know about the new Mobike service coming to Manchester and Salford". Manchester Evening News.
17. ↑  Shanee Dobeson, New dockless bikeshare scheme rolls out on the Gold Coast today, myGC.com.au, ‏2018-02-21 (באנגלית)
18. ↑  Mobike Australia Begins in Gold Coast, mobike.com
19. ↑  Bike-sharing pioneer Mobike is retreating to China, TechCrunch (באנגלית)
20. ↑  Goodbyes are never easy: Mobike UK suspends Manchester service, mobike.com
21. ↑  Il bike sharing a flusso libero sbarca a Firenze. Dal 2 agosto arrivano le bici targate Mobike, gonews.it, ‏2017-07-24 (באיטלקית)
22. ↑  Bike sharing, a Milano arrivano 12mila nuove biciclette: con app e gps, prendi e lasci dove vuoi, Repubblica.it, ‏2017-07-24 (באיטלקית)
23. ↑  Il bike sharing senza stazioni spopola a Torino: dopo Gobee Bike arrivano anche Mobike e Obike, TorinoToday (באיטלקית)
24. ↑  Scritto da Pluto 27 novembre 2017 alle 15:47, Debutta Mobike, il bike sharing a flusso libero: si inizia con 500 bici, anche in Città Alta, BergamoNews, ‏2017-11-27 (באיטלקית)
25. ↑  Ecco il bike sharing a flusso libero, prendi la bici e la lasci dove vuoi. Tutto con un'app, www.viverepesaro.it (באיטלקית)
26. ↑  Per Mobike è subito boom: oltre 1.100 noleggi in città, Gazzetta di Mantova, ‏2018-03-24 (באיטלקית)
27. ↑  Reggio Emilia, rivoluzione bike sharing: arrivano in città mille biciclette cinesi, Gazzetta di Reggio, ‏2018-01-10 (באיטלקית)
28. ↑  Il nuovo bike sharing "Mobike": come funziona, i mezzi, le tariffe, BolognaToday (באיטלקית)
29. ↑  Mobike Launches in Rotterdam, mobike.com
30. ↑  Nieuw soort deelfiets in Delft, Nieuw soort deelfiets in Delft | TU Delta (בהולנדית)
31. ↑  王梦捷, Chinese bike-sharing company Mobike launched in Berlin - Xinhua | English.news.cn, www.xinhuanet.com
32. ↑  Mobike Rolls Out Bike-Share System in 200th City With Opening in Berlin, k.caixinglobal.com (ארכיון)
33. ↑  L'Usine Nouvelle, Mobike devient le quatrième opérateur de vélos en libre-service dans Paris - Transport - Logistique, 2018-01-24
34. ↑  Transdev va commercialiser les vélos en free-floating de Mobike aux collectivités, Bus&Car - Connexion Transports Territoires, ‏2018-12-04 (בצרפתית)
35. ↑  Mobike begins first operations in Spain, mobike.com
36. ↑  מספר מחברים, List of European Union cities proper by population density, **Wikipedia**, 2019-02-18
37. ↑  Zaragoza joins the Mobike movement, mobike.com
38. ↑  Vuelven los patinetes de alquiler a Madrid: habrá solo 8.600 y Cabify estará vetado, El Confidencial, ‏2019-02-12 (בספרדית)
39. ↑  Tirana Times, Mobike, the Chinese bike sharing giant, launches Tirana operations, Tirana Times, ‏2018-06-04 (באנגלית)
40. ↑  Pandaily, Mobike Just Landed Washington, D.C. Medium, ‏2017-09-25
41. ↑  Mobike Launches in Washington D.C. k.caixinglobal.com (באנגלית) (ארכיון)
42. ↑  Andrew Giambrone, A second dockless bike-share company is exiting D.C. Curbed DC, ‏2018-07-26
43. ↑  Another dockless bike share is coming soon to Charlotte, charlotteobserver (באנגלית)
44. ↑  Debbie L. Sklar, Bike Sharing Company Mobike Launching Services in San Diego, Times of San Diego, ‏2018-02-24 (באנגלית)
45. ↑  Mobike Bike Sharing Program Launched in The Woodlands, Hello Woodlands, ‏2018-01-05 (באנגלית)
46. ↑  Mobike ceases operations in The Woodlands, Hello Woodlands, ‏2018-11-02 (באנגלית)
47. ↑  Mobike Launches Chile, mobike.com
48. ↑  CNBC, Bike theft puts the brakes on China's Mobike in Mexico City, www.cnbc.com, ‏2018-05-31
49. ↑  Qualcomm, China Mobile Research Institute and Mobike Plan to Commence First of its Kind LTE IoT Multimode Field Trials in China, Qualcomm, ‏2017-05-22 (באנגלית)
50. ↑
51. 1 2  Shanghai Bike-Sharing Battle: Ofo vs Mobike vs Xiaoming, TechNode, ‏2016-12-01 (באנגלית)
52. ↑  Mobike 'Next Generation' Smart Bike Design, mobike.com
53. ↑  UNVEILING MOBIKE'S NEW GROWTH INITIATIVES, mobike.com
54. ↑
55. ↑  Pidd, Helen (2017-07-16). "Manchester's bike-share scheme isn't working – because people don't know how to share | Helen Pidd". *The Guardian* (באנגלית בריטית). נבדק ב-2019-03-26.